Toʻqimachi mahallasi. Toʻqimachi mahallasi (Jambul koʻchasi 13) – Toshkent shahar Yakkasaroy tumanidagi mahalla. Rakat, Muqimiy, Yakkasaroy, Yakkasaroy-2 mahallalari bilan chegaradosh. 1960-yillar oxirida tashkil topgan. Aholisi 3 750 kishidan iborat, asosan, oʻzbeklar, shuningdek, 20 dan ortiq millat vakillari yashaydi. Mahalla hududida 2 ta bolalar bogʻchasi, oʻrta maktab, litsey, neft va gaz konlarining qidiruv korxonasi, 53-ATS, tuman obodonlashtirish boshqarmasi, Birodarlik qabristoni, Yahudiylar qabristoni, tuman hududiy tibbiyot markazi, 8 ta xususiy firma, 14 ta savdo doʻkoni, 5 ta kafe, 4 ta novvoyxona mavjud.